Atlas (kuu)
Atlas on üks Saturni kuudest. Atlase avastas 1980. aastal (millalgi enne 12. novembrit) Richard Terrile, kes märkas seda Voyageri tehtud piltidelt. Kuule anti algselt nimi S/1980 S 28. 1983. aastal nimetati kuu ümber kreeka mütoloogia tegelase Atlase järgi, kuna ta paistis hoidvat Saturni rõngaid "oma õlul" sarnaselt nagu titaan Atlas hoidis taevast üleval maa kohal. Atlast nimetatakse ka Saturn XV-ks. Atlase mõõtmeteks on 40,8  ×  35,4  ×  18,8 km.